text: इस फोन में 13 मेगापिक्सल का रियर कैमरा है और 5 मेगापिक्सल का फ्रंट कैमरा है। दोनों कैमरे के साथ आपको अलग से फ्लैश लाइट मिलेगी। गैलेक्सी जे4 प्लस का रियर कैमरा तो अच्छी रौशनी में ठीक है लेकिन इसमें आपको लाइव फोकस या पोट्रेट या बैकग्राउंड को धुंधला करने वाले फीचर की कमी खलेगी, क्योंकि सैमसंग ने इस फोन के सिर्फ फ्रंट कैमरे के साथ बैकग्राउंड ब्लर करने के लिए लाइव फोकस मोड दिया है। रियर कैमरे के साथ रात में पर्याप्त रौशनी में क्लिक की गई फोटो में न्वॉयज आती है और फोटो क्लिक करने में थोड़ा वक्त लगता है।